Vojtěch Živný

Vojtěch Živný (pole: Wojciech Żywny, naskiĝis la 13-an de majo 1756 en Mšeno, Bohemio - mortis la 21-an de februaro 1842 en Varsovio) estis ĉeĥa pianisto, violonisto, instruisto kaj komponisto, aginta plejparton de sia vivo en Pollando. Li estis la unua profesia pianinstruisto de Frédéric Chopin.

 Vivo 
Živný estis lernanto de Jan Kuchař. Supozeble li pasigis certan tempon per engaĝiĝo en Stutgarto kaj Zweibrücken. Ĉirkaŭ 1790 li forvojaĝis al Pollando al la kortego de la princo Kazimierz Nestor Sapieha. Pli poste li foriris pro laborkialoj al Varsovio.
Li estis la unua profesia pianinstruisto de Frédéric Chopin, kiu ricevis lecionojn de li inter 1816 kaj 1822. La pianokapabloj de Chopin baldaŭ superis tiujn de lia respektata instruisto. En 1821, dekunujara Frédéric dediĉis polonezon en A♭-maĵoro al Živný kiel donacon por lia nomtago.

 Verkoj 
Živný verkis multajn komponaĵojn por piano, violono, same kiel orkestraj verkojn, malmultaj el kiuj estas konataj aŭ publikigataj nuntempe. Ili montras delikatan majstradon de la klasika stilo, kun sendubaj romantikaj influoj. Alia influo en lia muziko estis centreŭropa popolmuziko.

 Literaturo 
 JACHIMECKI, Zdzisław. "ChopinKomma Fryderyk Franciszek". En: Polski słownik biograficzni, vol. III. Krakovo: Polska Akademia Umiejętności, 1937, p. 420-26.

 Eksteraj ligiloj 
 La Instruistoj de Chopin  ()
 Portreto de Vojtěch Živný far Ambroży Mieroszewski, 1829 

 Muzikaj registraĵoj 
 Polonezo en C maĵoro kun dancprezento de Chorea Antiqua

Kategorio:Ĉeĥaj klasikaj komponistoj
Kategorio:Polaj klasikaj komponistoj
Kategorio:Ĉeĥaj klasikaj pianistoj
Kategorio:Ĉeĥaj klasikaj violonistoj
Kategorio:Ĉeĥaj muzikpedagogoj
Kategorio:Frédéric Chopin
Kategorio:Ĉeĥdevenaj poloj